Worcester F 80 Distinctiones

78 Generacio duplex

Generacio duplex est, diuina et humana.

¶ Diuina adhuc triplex est. Prima ineffabilis substancialitas, qua Filius gignitur a Patre eternaliter, sicut lux a sole, splendor ab igne, Psal. [2:7]: *Dixit*

/fol. 239rb/

*Dominus ad me: Filius meus es tu; ego hodie genui te*.

¶ Secunda est admirabilis humilitatis, qua genitus est a matre temporaliter, sicut calor a sole, Matt. 1[:1]: *Liber generationis Jesu Christi filii [David]*.De hac dicitur Gen. 5[:1-2]. Generacio quarta reuertatur huc, scilicet, ad patriam suam.

¶ Generacio prima fuit sine viro et muliere, scilicet, Ade. Secunda de viro sine muliere, scilicet, Eue. Tercia de viro et muliere, sicut Abel et aliorum. Sed quarta est ex muliere tantum sine viro, scilicet, Christi, per quam reuertimur ad Patriam celestem, Matt. 1[:25]: *Peperit filium*, scilicet, *primogenitum*.

¶ Tercio est spiritualis caritatis, qua gignimur spiritualiter in filios adopcionis, [1] Joan. 5[:18]: *Generatio Dei conservat eum*. Jac. 1[:18]: *Voluntarie genuit nos verbo*.

¶ Generacio humana uel commendatur ex merito uel vituperatur ex peccato. Ex merito autem tripliciter. Primo, ex sanctitate operacionis, sicut arbor uel terra ex multiplici fructu, Psal. [13:6]: *Quoniam Dominus in generatione justa est,* sicut colonus in agro vberi, 1 Tim. 2[:15]: *Salvabitur autem per generationem filiorum*, id est, bonum operum, *si permanserit in fide et dileccione et sanctificatione*.

¶ Secondo, ex pulchritudine conuersacionis, Sap. 4[:1]: *O quam pulchra est casta generatio, cum [claritate].* Job 38[:28]: *Quis genuit stillas roris?* Ros lucidus est et fecundatiuus signat honestam conuersacionem.

¶ Tercio, ex rectitudine intencionis, sic via ex rectitudine, aquila ex recto aspectum, Psal. [111:2]: *Generatio rectorum benedicetur*. Item hec est generatio querencium Dominum.

¶ Vituperatur autem generatio mala ex peccato suo. Et hoc tripliciter. Quia ingrata ad beneficia, latro non diligit redemptorem, et equus inpingnatus recalcitrat, Deut. 32[:5-6]: *Generacio praua* et *peruersa. Heccine [reddis Domino]*. Secundo quia parata ad maleficia, sicut canis ad latrandum et mordendum, Prou. 20[:20]: Generato que *maledicit patri suo*. Deut. 32[:20]: *Generatio,* enim, *perversa est, et infideles filii*. Tercio quia improuida ad remedia, vtpote ad penitenciam et huius, sicut qui intrat laborintum sine filo,[[1]](#footnote-1) Psal. [77:8]: *Generatio prava et exasperans; [generatio] que non direxit*. De hiis tribus, Matt. 17[:16]: *Generatio incredula,* quam diu vos paciaris.

1. sine filo ] Lambeth, F 128 *corr.* cum filio F 80. [↑](#footnote-ref-1)